Agogo

Agogo on samba-musiikissa käytetty metallinen soitin, jossa on kaksi kelloa, korkea ja matala. Agogon perussambarytmi on yleensä synkopoitu toistuva rytmi. Agogo voi olla osana rumpusettiä tai erikseen soitettavana. Soitin kuuluu orkesterin soiton yli kipakan, korkean äänen takia, joten on tärkeää, ettei sambarytmiä soittavassa ryhmässä ole liikaa agogon soittajia. Agogo on etenkin karnevaalisambassa (batucada) käytetty soitin; muissa sambatyyleissä se on harvinaisempi.

Agogo on peräisin Länsi-Afrikasta, josta se on orjakaupan mukana siirtynyt Etelä-Amerikkaan, erityisesti Brasiliaan. Agogo muistuttaa toista länsi-afrikkalaista soitinta gankoguita.

Lähteet

Idiofonit
Kellot (soittimet)